Արթիկի քաղաքապետ Հմայակ Աբրահամյանի խոսքերով, քաղաքում երկու տարվա ընթացքում "Լինսի" հիմնադրամի ծրագրով ասֆալտապատվել է 50 հազ. քմ տարածք։ Փողոցների ու մայթերի բարեկարգման, լուսավորության ցանցի, ջրահեռացման համակարգի վերականգնման համար ծախսվել է շուրջ 2,2 մլն դոլար։ Նրա խոսքերով, քաղաքի համար շարունակում է հրատապ մնալ 50—60 տարվա վաղեմություն ունեցող կոմունիկացիոն համակարգի նորացումը։ Խոսքը ջրագծերի ու կոյուղագծերի մասին է, որոնք նորացնելու համար քաղաքի բյուջեի միջոցները բավարար չեն։